'ഭേദമാക്കാനാകാത്തത്രയും മുഴുത്ത നട്ടപ്രാന്തിലേക്ക് ഒട്ടേറെപ്പെരെ നയിച്ച ആ പ്രക്രിയയ്ക്ക്,
ഈ അനന്തമായ ഈ കാട് എന്നിലും തുടക്കമിട്ടോ എന്നൊന്നുമെനിക്കറിയില്ല. അങ്ങിനെയാണെങ്കില്‍,
അതിയായി വശീകരിക്കപ്പെട്ട ആ നിമിഷങ്ങളില്‍ ഞാന്‍ അനുഭവിച്ച ആ മനോഹാരിതയെ,
ഏതെങ്കിലും ഒരു ഭാഷയുടെ ചട്ടക്കൂട്ടിലൊതുക്കി, മറ്റൊരാള്‍ക്ക് മനസ്സിലാക്കാവുന്ന തരത്തില്‍ വിശദീകരിക്കുക...
എന്നത് അസാധ്യമാണെന്ന് എനിക്കുള്ള തോന്നലിന് നിങ്ങളെന്നോട് ക്ഷമിക്കണമെന്നും
എന്നെ മനസ്സിലാക്കാന്‍ ശ്രമിക്കണമെന്നും മാത്രമേ പറയാനുള്ളൂ. എനിക്കൊന്നു മാത്രമേ അറിയാവൂ;
തിരിച്ചെത്തിയപ്പോള്‍ ഞാന്‍ തീര്‍ത്തും പുതിയ ഒരു മനുഷ്യനായിരുന്നു.'
തിയഡോര്‍ വൊണ്‍ മാര്‍ഷ്യസ്, ആമസോണ്‍, 1909
സബ്‌ടൈറ്റില്‍ മൊഴിമാറ്റം: നന്ദലാല്‍ ആര്‍., ഓപ്പണ്‍ ഫ്രെയിം പയ്യന്നൂര്‍
യുകുന ഭാഷയാണോ.
അതോ തുകാനോ ഭാഷയോ.
വണാനോയാണോ.
- കൊബേയ്യു? - ദൂരെ പോ.
മാറിപ്പോകാനാണ് പറഞ്ഞത്!
നിങ്ങള്‍ കരമകാത്തെയല്ലേ, ഈ ഊരിനെ ചലിപ്പിക്കുന്നവന്‍?
നിനക്കെന്താണ് വേണ്ടത്?
ഞാന്‍ മണ്ടൂക്കയാണ്. റ്യൂയിബുകുരിയുടെ മകന്‍. ക്യൊമെലിമോങ് ഗോത്രത്തില്‍ നിന്ന്.
- ബാരാ നദിയ്ക്കടുത്തുനിന്ന് - അവിടെയുള്ളവരെയെല്ലാമെനിക്കറിയാം.
ഒന്ന് ചെറുത്തുനില്‍ക്കുകപോലും ചെയ്യാതെ നീയീ വെള്ളക്കാരന് കീഴടങ്ങി, അല്ലേ?
നിനക്കെന്താണ് വേണ്ടത്?
ഇത് തിയഡോര്‍ വൊണ്‍ മാര്‍ഷ്യസ് ആണ്,
എന്റെ കൂട്ടുകാരനാണ്, സഹയാത്രികനുമാണ്.
ഇയാള്‍ക്ക് അസുഖം വളരെ കൂടുതലാണ്.
ഇവിടടുത്തുള്ള വൈദ്യന്മാരും മന്ത്രവാദികളുമെല്ലാം ചികിത്സിക്കാന്‍ നോക്കിയതാണ്; പക്ഷെ അവരെക്കൊണ്ട് സാധിച്ചില്ല.
അവരെല്ലാവരും പറഞ്ഞത് ഇനി നിങ്ങള്‍ക്കുമാത്രമേ ഇയാളെ സഹായിക്കാന്‍ പറ്റൂ എന്നാണ്.
ഞാനതിന് നിന്നെപ്പോലെയല്ല.
ഞാന്‍ വെള്ളക്കാരെ സഹായിക്കാറില്ല.
നല്ല വിവരമുള്ള മനുഷ്യനാണ്, പഠിക്കാനായി വന്നതാണ്.
നിങ്ങള്‍ സഹായിച്ചില്ലെങ്കില്‍ അയാള്‍ ചത്തുപോകും!
എവിടെനിന്നാണ് നിനക്കിത് കിട്ടിയത്?
അത് വിട്ടേക്ക്!
ഇതെവിടുന്ന് കിട്ടീയെന്ന് പറ?
എന്ത്?
കഴുത്തിലുള്ള ഈ മാല!
ഒരു കൊയ്ഹാന്വൊ മന്ത്രവാദിസുഹൃത്ത് തന്നതാണത്.
കള്ളം, പച്ചക്കള്ളം!
കൊയ്ഹ്വാനൊവംശമേയിപ്പോള്‍ നിലവിലില്ല!
അവരില്‍ കുറച്ചുപേര്‍ ഇപ്പോഴുമുണ്ട്.
ഞാന്‍ കുറച്ച് വര്‍ഷങ്ങള്‍ക്കുമുമ്പ് അവരോടൊപ്പമുണ്ടായിരുന്നു.
വീണ്ടും പച്ചക്കള്ളം!
അയുംപാരി. (കൊയ്ഹാന്വൊ ഗോത്രത്തിന്റെ സ്വാഗതപദം)
ഞാന്‍ കള്ളം പറയുന്നതൊന്നുമല്ല. അവരില്‍ കുറച്ചുപേര്‍ യാരിനദിക്കരയിലുണ്ട്.
വളരെ കുറച്ചുപേര്‍ മാത്രമേയുള്ളൂ, എന്നാലും അവരിപ്പോഴുമുണ്ട്.
കൊയ്ഹ്വാനൊ ഗോത്രം ഇപ്പോള്‍ നിലവിലില്ല.
അവരെയല്ലാം ഒന്നൊഴിയാതെ നിങ്ങള്‍ കൊന്നൊടുക്കി.
ഞാന്‍ നിങ്ങളെ ഒരു കാരണവശാലും സഹായിക്കില്ല.
മണ്ടൂക്ക, അത് കുഴപ്പമില്ല, പ്രശ്‌നമൊന്നുമില്ല.
ഒരു കുഴപ്പവുമില്ല.
ഇനി യാക്രൂന കിട്ടിയാലേ നിങ്ങള്‍ക്ക് രക്ഷപ്പെടാനാവൂ.
കൊയ്ഹ്വാനൊക്കാരിപ്പോഴുമുണ്ടെങ്കില്‍, അവരുടെയടുത്ത് അതെന്തായാലും കാണും.
അത് കിട്ടിയില്ലെങ്കില്‍, നിങ്ങള്‍ മരിക്കും.
യാക്രൂന ഉണ്ടെങ്കില്‍ എന്റെ രോഗം ഭേദമാകുമെന്നുറപ്പാണോ?
എന്റെയാള്‍ക്കാര്‍ ഇപ്പോഴുമുണ്ടെന്നുറപ്പാണോ?
ഈ കാട് എന്നത്, വളരെ ലോലമായ ഒന്നാണ്, നിങ്ങളവളെ അക്രമിച്ചാല്‍ അവള്‍ തിരിച്ചടിച്ചിരിക്കും.
അവളെ ബഹുമാനിച്ചു മാത്രമേ നമ്മള്‍ യാത്ര ചെയ്യൂ.
ഇനി അടുത്ത മഴ വരുന്നതുവരെ...,
...നമ്മള്‍ മത്സ്യമാംസാദികള്‍ കഴിക്കരുത്.
അതുകൂടാതെ ഈ മൃഗങ്ങളുടെയെല്ലാം ഉടമസ്ഥരോട് നാം അനുവാദം ചോദിക്കേണ്ടതുമുണ്ട്.
ഇവിടത്തെ ഒരു മരം പോലും നമ്മള്‍ മുറിക്കരുത്.
ഇനിയെങ്ങാനും ഒരു പെണ്ണിനെ കാണുകയാണെങ്കില്‍, ചന്ദ്രന്‍ മാറുന്നതുവരെ അവളുമായി സംഭോഗവും പാടില്ല.
ഈ വിലക്കുകളെല്ലാം സമ്മതമാണോ?
തിയോ, നീയിപ്പോളൊരു യാത്ര ചെയ്യാവുന്ന സ്ഥിതിയിലല്ല.
ഇവിടെക്കിടന്ന് മരിക്കാനെനിക്കേതായാലും വയ്യ.
ഇതെല്ലാം സമ്മതമാണോ?
പറഞ്ഞതെല്ലാം സത്യം തന്നെയാണല്ലോ. അല്ലേ?
ഞാനിപ്പോള്‍ ചെയ്തതുകൊണ്ട് രോഗം കുറച്ചുനേരത്തേക്ക് അകന്നുനില്‍ക്കുമെന്നേയുള്ളൂ.
പിന്നീട്തിരിച്ചെത്തുമ്പോള്‍, ആക്രമണം വളരെ ശക്തമായിരിക്കും.
ഞാന്‍ പറഞ്ഞത് ശരിയാണ്. ഞാനവരോടൊപ്പം തന്നെയുണ്ടായിരുന്നു.
സര്‍പ്പാശ്ലേഷം
ടുക്കാനൊ ഭാഷയാണോ?
അതോ അന്‍ഡോകെയോ?
കരിയൊനയാണോ?
മുയ്‌നാനെയാണോ?
അതെന്താണെന്ന് എനിക്ക് കാണാമോ?
തിയഡൊര്‍ വൊണ്‍ മാര്‍ഷ്യസ് എന്ന ഒരു മുഷ്യന്‍ നാല്‍പത് വര്‍ഷങ്ങള്‍ക്കുമുമ്പ് ഇവിടെ വരികയും,
ഞാനിപ്പോഴന്വേഷിച്ചുകൊണ്ടിരിക്കുന്ന ഒരു ചെടിയെക്കുറിച്ച് എഴുതുകയും ചെയ്തിട്ടുണ്ട്.
അയാളെഴുതിയതെല്ലാം ശരിയാണോയെന്നെനിക്കറിയണം.
ഞാന്‍ ജീവിതം തന്നെ ചെടികള്‍ക്കായി ഉഴിഞ്ഞുവെച്ചവനാണ്.
ചെടികള്‍ക്കായി ജീവിതം തന്നെ ഉഴിഞ്ഞുവെച്ചുവെന്നോ?
ഒരു വെള്ളക്കാരന്‍ ഇത്രയും വിവേകത്തോടെ സംസാരിക്കുന്നത് ആദ്യമായാണ് കേള്‍ക്കുന്നത്.
എന്റെ പേര് എവാന്‍ എന്നാണ്.
എന്റേത് കരമക്കാത്തെ എന്നും.
വണാനൊ ഗോത്രഗ്രാമത്തിലുള്ള നദിയിലൂടെ ഞാന്‍ കുറേ ദൂരം പോയി.
യാക്രുന എന്ന ചെടിയന്വേഷിച്ചാണ് എന്റെ യാത്ര.
അതെന്ത് ചെടിയാണ്?
എനിക്കതിനെക്കുറിച്ച് കാര്യമായൊന്നും അറിയില്ല. അങ്ങിനെയൊരു ചെടി ഉണ്ടോ എന്നുപോലുമറിയില്ല.
എനിക്കതിനെക്കുറിച്ച് പഠിക്കണം.
രോഗചികിത്സക്കുതകുന്ന ഒരു പരിശുദ്ധചെടിയെന്നാണ് വൊണ്‍ മാര്‍ഷ്യസ് അതിനെക്കുറിച്ച് പറയുന്നത്,
റബ്ബര്‍മരത്തില്‍ വളരുമ്പോളാ ചെടിയ്ക്ക് പരിശുദ്ധി കൂടുതലായിരിക്കും.
നിങ്ങള്‍ക്കത് വേണമെന്ന് തോന്നാനുള്ള കാരണമതാണോ?
ഇതെന്താ മാബെയാണോ?
ഞങ്ങളുടെ കോക്ക നിങ്ങള്‍ക്കിഷ്ടമാണല്ലേ?
ഇനിയിപ്പോള്‍ നിങ്ങള്‍ക്ക് യാക്രൂന കൂടി വേണം?
എന്നെ സഹായിക്കാമെങ്കില്‍ ഞാന്‍ നിങ്ങള്‍ക്ക് ഒരുപാട് പണം തരാം.
ദാ... ഇതൊരുപാടുണ്ട്.
ഉറുമ്പുകള്‍ക്കാണ് പണത്തോടിഷ്ടം.
എനിക്കതിഷ്ടമല്ല. അതിന്റെ രുചി മഹാമോശമാണ്.
ഞാനൊരിക്കലും സ്വപ്‌നം കണ്ടിരുന്നില്ല;
ഉറക്കത്തിലുമില്ല, ഉണര്‍ന്നിരിക്കുമ്പോഴുമില്ല.
എല്ലാവരെയും മത്ത് പിടിപ്പിക്കുന്ന കാപ്പീക്ക് പോലും എന്റെ ശരീരത്തില്‍ യാതൊരു ഫലവുമുണ്ടാക്കാനായില്ല.
യാക്രൂനയ്ക്ക് മാത്രമേ അത് പറ്റൂ എന്നാണ് ബാരാസ്, ടുകാനോസ്, സിറിയന്‍ ഗോത്രങ്ങളിലെയെല്ലാം
മന്ത്രവാദികളും വൈദ്യന്മാരും എന്നോട് പറഞ്ഞത്.
നിങ്ങള്‍ക്കെന്നെയൊന്ന് സഹായിക്കാമോ?
ഞാനൊരിക്കലൊരു വെളുത്ത പിശാചിനെ സ്വപ്‌നം കണ്ടിരുന്നു.
അതിന് രോഗമായിരുന്നു
പിശാച് സ്വപ്‌നം കാണാന്‍ പഠിച്ചാല്‍ മാത്രമേ, രോഗത്തില്‍ നിന്ന് അതിനെ രക്ഷിക്കാന്‍ പറ്റുമായിരുന്നുള്ളൂ.
പക്ഷെ അവനൊരിക്കലും സ്വപ്‌നം കാണാന്‍ പറ്റിയില്ല.
അപ്പോള്‍ പണത്തിനേക്കാള്‍ നിങ്ങള്‍ക്ക് വിലയുള്ളത് നിങ്ങളുടെ സ്വപ്‌നങ്ങള്‍ക്കാണല്ലേ?
യാക്രൂന എവിടെക്കാണുമെന്ന് നിങ്ങള്‍ക്കറിയാമോ?
മാംബെ ഇനിയുമുണ്ടോ?
കുറച്ച് കോക്കയില മാത്രമേയുള്ളൂ.
എന്തെങ്കിലും കുഴപ്പമുണ്ടോ?
മാംബെ എന്നൊരു സാധനം ഉണ്ടായിരുന്നു എന്നതുതന്നെ ഞാന്‍ മറന്നുപോയി.
അതെങ്ങിനെ തയ്യാറാക്കണമെന്നും എനിക്കിപ്പോഴറിയില്ല.
യാക്രൂനയെക്കുറിച്ച് നിങ്ങള്‍ക്കെന്തറിയാം? എവിടെയാണതുള്ളത്?
നിങ്ങള്‍ ഒരാളല്ല.
നിങ്ങള്‍ രണ്ടുപേരുണ്ട്.
എനിക്കും കാണണം യാക്രൂന. ഞാന്‍ നിങ്ങളോടൊപ്പം വരാം.
വഴിയറിയാമല്ലോ, അല്ലേ?
എനിക്കോര്‍മയില്ല.
നിങ്ങളാണെന്നെ കൊണ്ടുപോകേണ്ടത്.
ഇതെല്ലാം നിങ്ങള്‍ വരച്ചതാണോ?
എന്താണിതിന്റെയൊക്കെ അര്‍ത്ഥം?
എനിക്കറിയില്ല. ഒന്നും ഓര്‍മയില്ല.
ഈ കല്ലുകളെന്നോട് സംസാരിച്ചിരുന്നു. അവയെന്റെ ചോദ്യങ്ങള്‍ക്ക് ഉത്തരം നല്‍കിയിരുന്നു.
ആ വരയും പൊട്ടിപ്പോയി, ഓര്‍മകളും അതോടൊപ്പം മറഞ്ഞുപോയി.
കല്ലുകള്‍, മരങ്ങള്‍, മൃഗങ്ങള്‍, എല്ലാം നിശബ്ദരായിരുന്നു.
ഇപ്പോള്‍ ഈ പാറപ്പുറത്തുള്ള ചിത്രങ്ങള്‍ മാത്രമേ അവശേഷിക്കുന്നുള്ളൂ.
ഞാന്‍ വെറും പൊള്ളയാണ്; ഒരു ചൂലാച്ചക്കി. (ഒരു വ്യക്തിയുടെ അതേ രൂപത്തിലുള്ള എന്നാല്‍ പൊള്ളയായ പ്രേതരൂപമാണ് ചൂലാച്ചക്കി)
ഇത് കണ്ടാല്‍ യാക്രൂനയില്‍ ഞാന്‍ കണ്ട ഒരു രൂപം പോലെയുണ്ട്.
ഇതെല്ലാം മലനിരകളാണ്.
മലനിരകളുടെ ഒരു കൂട്ടം.
'ദൈവങ്ങളുടെ പണിശാലയാണ്' ഇതെല്ലാം.
യാക്രൂന ഉള്ളിടത്ത് ഇതുമുണ്ടാകും.
ദൈവങ്ങള്‍ നല്‍കിയ ഈ അനുഗ്രഹമെല്ലാം
ഞാനെങ്ങിനെ മറന്നുപോയി?
മാംബെ ഉണ്ടാക്കുന്നതെങ്ങിനെയാണെന്നത് ഞാന്‍ മറന്നുപോയി.
ഇനിയെന്താകുമെന്തോ?
താങ്ങാവുന്നതിലുമേറെ ഭാരമുണ്ട് ഈ വഞ്ചിയിലിപ്പോള്‍.
അതുകൊണ്ട് നമുക്കീ പെട്ടികള്‍ ഒഴിവാക്കേണ്ടിവരും.
പറ്റില്ല. അതെല്ലാം എന്റേതാണ്; എനിക്കാവശ്യമവുമുണ്ട്.
പക്ഷെ അത് കാരണം നമ്മള്‍ മുങ്ങിച്ചാവും. എടുത്തെറിഞ്ഞുകളയൂ ആ പെട്ടികള്‍.
അവയെല്ലാം ഉപയോഗമുള്ളതാണ്.
വേണമെങ്കില്‍ അതെടുത്ത് നോക്കിക്കോളൂ.
ഇതയാളല്ല; ചൂലാച്ചക്കിയാണ്.
എന്ത്?
ഇത് ചൂലാച്ചക്കിയാണ്; കണ്ടാല്‍ അയാളെപ്പോലെത്തന്നെ തോന്നുമെന്നേയുള്ളൂ.
അത് ഒരു ഫോട്ടോയാണ്.
ഞങ്ങള്‍ക്കെല്ലാം സംഭവിച്ചതതുതന്നെയാണ്. ഞങ്ങളെല്ലാം ചൂലാച്ചക്കികളായി മാറിയിരിക്കുന്നു.
നിങ്ങളിദ്ദേഹത്തെ കണ്ടിട്ടുണ്ടോ?
അപ്പോള്‍ നിങ്ങളിതെല്ലാം അറിഞ്ഞുകൊണ്ടുതന്നെ വന്നതാണല്ലേ?
എന്നെപ്പോലെ അദ്ദേഹത്തിനും പ്രായമായോ?
ഇല്ല,
അദ്ദേഹമീ കാട്ടില്‍ത്തന്നെ മരിച്ചുപോയിരുന്നല്ലോ.
അദ്ദേഹമൊരിക്കലും തിരിച്ചുവന്നിരുന്നില്ല.
അപ്പോളിതെങ്ങനെ നിങ്ങള്‍ക്ക് കിട്ടി?
അയാളുടെ കൂടെ യാത്ര ചെയ്തിരുന്ന മണ്ടൂക്കയുണ്ടല്ലോ,
അദ്ദേഹത്തിന്റെ ഡയറികളെല്ലാം ജര്‍മനിയിലേക്കയച്ചത് അയാളാണ്.
അവിടെവച്ചാണ് അവ പുസ്തകമായിറങ്ങിയത്.
മണ്ടൂക്ക, ഭക്ഷണത്തിന് പകരമായി തിരിച്ചുകൊടുക്കാന്‍ നമ്മുടെയടുത്ത് വല്ലതുമുണ്ടോ?
കുറച്ചെന്തോ ഉണ്ട്.
അത്ഭുതം തന്നെ.
വരൂ.
നിങ്ങള്‍ക്ക് കുഴപ്പമൊന്നുമില്ലല്ലോ, അല്ലേ?
കുറച്ചുകൂടി നന്നായോ?
ഊരിനെ ചലിപ്പിക്കുന്നവരെയാരെയെങ്കിലും കണ്ടെത്തിയോ?
ഇത് കരമ്മകാത്തെയാണ്. സഹായിക്കാമെന്ന് അയാള്‍ സമ്മതിച്ചിട്ടുണ്ട്..
വേണ്ട. ഇതൊന്നും പാടില്ലെന്നു നേരത്തേതന്നെ പറഞ്ഞിട്ടുണ്ട്.
യാത്ര ചെയ്യണമെങ്കില്‍ അതിനുള്ള ശാരീരികസ്ഥിതി വേണ്ടേ? കഴിക്കെന്നേ.
എനിക്ക് കഴിക്കാമോ?
കുഡുയാരിയില്‍ നിന്ന് യാരിയിലേക്കെത്തുന്നതെങ്ങനെയാണ്?
ഇഗാര നദിയിലൂടെ യുരാരിക്കോവെര നക്ഷത്രത്തെ പിന്തുടര്‍ന്ന് പോയാല്‍ മതി.
അതേത് നക്ഷത്രമാണ്?
സൂര്യാസ്തമയവേളയില്‍ അവിടെ കാണുന്ന നക്ഷത്രമാണത്.
അവിടെനിന്നോ?
ഇതെന്താണ്?
ഇതാണ് വടക്കുനോക്കിയന്ത്രം.
ഇതെപ്പോഴും അവ്വാക്കരുണ നക്ഷത്രത്തിന്റെ...
ദിശയിലേക്ക് തന്നെ ചൂണ്ടിയിരിക്കും.
ഭൂമിയുടെ കാന്തികശക്തി ഇതിന്റെ സൂചിയെ ആകര്‍ഷിക്കുന്നതുകൊണ്ടാണ് ഇതിന് ദിശ കാണിക്കാനാവുന്നത്.
അതെന്താണ്?
അതായത് നമ്മുടെ ഭൂമിയുടെ ശക്തിയുള്ള ഭാഗത്തേക്കായിരിക്കും ഇതിന്റെ സൂചി നില്‍ക്കുന്നത്.
- തിയോ, വന്നേ നിങ്ങളുടെയാ ആ പാട്ടൊന്ന് പാടിയേ! - വേണ്ട! ഇനിയത് വേണ്ടെന്നേ!
മാണ്ടൂക്കാ, ഞാനേതായാലും ഒറ്റയ്ക്ക് പാടാന്‍ പോകുന്നില്ല.
നീയും കൂടെ വന്ന് എന്റെയൊപ്പം പാടിയേ!
വന്നേ.
ശരിക്കും നിങ്ങളാരാണ്?
ഇതുപോലൊരു കൊടുംകാട്ടില്‍ നിങ്ങളെങ്ങനെയാണ് ഒറ്റയ്ക്ക് ജീവിക്കുന്നത്?
മാണ്ടൂക്കാ,
എന്റെ വടക്കുനോക്കിയന്ത്രം കണ്ടോ?
നമ്മള്‍ താമസിച്ചിടത്ത് വച്ച് മറന്നൊന്നുമില്ലല്ലോ, അല്ലേ?
നിങ്ങളിലാരെങ്കിലും എന്റെ വടക്കുനോക്കിയന്ത്രം കണ്ടിരുന്നോ?
അത് തിരിച്ചുതന്നേക്ക് മോനേ.
തിരിച്ചുതാടാ, കള്ളന്മാരേ!
നിങ്ങളിലാരാണതെടുത്തത്? വേഗം തിരിച്ചുതന്നേക്ക്.
തിയോ, അവനെ വിട്.
മണ്ടൂക്കാ, എനിക്ക് ആ വടക്കുനോക്കിയന്ത്രമില്ലാതെ പറ്റില്ല.
തുഷ്ചാവാ, അവനോട് അതെനിക്ക് തിരിച്ചുതരാന്‍ പറഞ്ഞേ.
എനിക്കതുവേണം തുഷ്ചാവാ, ദയവായി ഒന്നവനോട് പറയൂ.
പറ്റില്ല, അത് ഞാന്‍ പകരത്തിന് നല്‍കില്ല.
ദയവായി അതെനിക്ക് തിരിച്ചുതരൂ.
ദയവായി തരൂ, അതെനിക്ക് കിട്ടിയേ പറ്റൂ.
വന്നേ.
ഞാന്‍ പറഞ്ഞല്ലോ, എന്റെ വടക്കുനോക്കിയന്ത്രമില്ലാതെ എനിക്ക് പോകാനാവില്ല.
എന്താ?
മറ്റ് വെള്ളക്കാരെപ്പോലെതന്നെയാണ് നിങ്ങളും.
അവര്‍ സഞ്ചരിക്കുന്നത് കാറ്റിന്റെ ദിശയും നക്ഷത്രങ്ങളുടെ സ്ഥാനവും നോക്കിയാണ്.
അപ്പോള്‍ വടക്കുനോക്കിയന്ത്രം ഉപയോഗിക്കാന്‍ പഠിച്ചാല്‍, അവരുടെ ആ അറിവ് അതോടെ ഇല്ലാതെയാകും.
പുതിയ കാര്യങ്ങള്‍ പഠിക്കുന്നതില്‍ നിന്ന് അവരെ വിലക്കാനൊന്നും നിങ്ങള്‍ക്കവകാശമില്ല.
അറിവ് എല്ലാവര്‍ക്കുമുള്ളതാണ്.
പക്ഷെ, അത് നിങ്ങള്‍ക്ക് മനസ്സിലാവില്ല; കാരണം നിങ്ങള്‍ വെറും വെള്ളക്കാരനാണ്.
കുഴപ്പമൊന്നുമില്ലല്ലോ?
അതെല്ലാമൊന്നൊഴിവാക്ക്.
കുറേ സാധനങ്ങള്‍ മാത്രമല്ലേയവയെല്ലാം.
അതങ്ങിനെയല്ല.
നിങ്ങള്‍ വെള്ളക്കാരെന്തിനാണ് ഇത്തരം ഭൗതികവസ്തുക്കളെ ഇത്രയധികം ഇഷ്ടപ്പെടുന്നത്?
അവയൊന്നും വെറും വസ്തുക്കളോ സാധനങ്ങളോ അല്ല.
എന്റെ നാടായ ജര്‍മനിയിലെ ജനങ്ങളുമായി
എന്റെ ഭാര്യയുമായി, കുട്ടികളുമായി...,
...ഒക്കെ എനിക്കുള്ള ഒരേയൊരു ബന്ധമാണിതെല്ലാം.
നാല് വര്‍ഷത്തെ കഠിനമായ യാത്ര കൊണ്ട്...
...ഞാന്‍ ശേഖരിച്ച വിവരമെല്ലാം ഈ പെട്ടികളിലാണുള്ളത്.
എനിക്കിത് കൂടെക്കൊണ്ടുനടന്നേ പറ്റൂ, പക്ഷെ... ആരും എന്നെ വിശ്വസിക്കില്ല.
ഇതെല്ലാം നിര്‍ത്ത്, എല്ലാമൊഴിവാക്ക് എന്നൊക്കെയാണാളുകള്‍ പറയുന്നത്.
നിങ്ങള്‍ക്ക് മുഴുവട്ടാണ്.
അതെനിക്കറിയാം.
റബ്ബര്‍ മുതലാളിമാരുടെയടുത്തുനിന്ന് കണക്കിന് കിട്ടിയിട്ടുണ്ടല്ലേ?
ശരിയാണ്. പക്ഷെ ഇന്ന് ഞാന്‍ സ്വതന്ത്രനാണ്.
ഞങ്ങളുടെ പൂര്‍വികരായ കരിപ്യുലാകേന ഗോത്രത്തെയും കൊണ്ട് ആകാശഗംഗയില്‍ നിന്ന്...
...അനാകോണ്ട ഇറങ്ങിവന്നത് ഇവിടെ വച്ചായിരുന്നില്ലേ?
നാശം പിടിച്ച ഈ റബ്ബര്‍! നശിച്ചുപോകട്ടെ! റബ്ബര്‍ നശിച്ചുപോകട്ടെ!
അയാളെന്താണ് പറയുന്നത്?
അയാളെ ഒന്ന് കൊല്ലാന്‍ നിങ്ങളോടപേക്ഷിക്കുകയാണ്.
ഓ, നീ തോക്കും കൊണ്ടുവന്നിരുന്നോ?
- മണ്ടൂക്കാ, എന്തായിത്? - മണ്ടൂക്കാ, ചെയ്യരുത്!
മണ്ടൂക്കാ, നിനക്കത് ചെയ്യാന്‍ കഴിയില്ല.
ഞാനിത് ചെയ്തില്ലെങ്കില്‍, അവരവനെ ഇഞ്ചിഞ്ചായി പീഡിപ്പിച്ച് കൊല്ലും.
അങ്ങനെ ചെയ്യല്ലേ, മാണ്ടൂക്കാ ചെയ്യല്ലേ.
വേണ്ട, വെടിവെക്കരുത്!
- വേണ്ട മാണ്ടൂക്കാ, വേണ്ട. - ഈ നരകത്തില്‍ ആരെയും ആവശ്യമില്ല.
സമാധാനിക്ക്, മാണ്ടൂക്കാ, ഒന്ന് സമാധാനമായിരിക്ക്.
മാണ്ടൂക്കാ, ചെയ്യരുത്!
കരമ്മക്കാത്തെ.
വരൂ.
ഞാനിനി വരുന്നില്ല.
അതെന്താ?
നിങ്ങള്‍ വെള്ളക്കാരെ വിശ്വസിക്കാനേ കൊള്ളില്ല.
എനിക്കും നിങ്ങളില്‍ വിശ്വാസമില്ലെങ്കിലോ.
അപ്പോള്‍പ്പിന്നെ നമ്മളെന്താണീ ചെയ്യുന്നത്?
ഇതാണോ നിങ്ങളുടെ അറിവ്? തോക്കുണ്ടാക്കാനുള്ള അറിവ്?
വെള്ളക്കാരന്റെ എല്ലാ ശാസ്ത്രവും ഒരൊറ്റക്കാര്യത്തിലേക്കാണ് നയിക്കുന്നത്: 'അക്രമവും ഹിംസയും'.
പിന്നെ മരണവും.
അതൊന്നും ശരിയല്ല.
ഇനിയുമെന്തൊക്കെയാണ് നിങ്ങള്‍ക്കിവിടെനിന്ന് മോഷ്ടിച്ച് കടത്തേണ്ടത്? കോക്കയിലയോ?
ക്വിനോണയോ? റബ്ബറോ?
ഇനിയിപ്പോള്‍ നിങ്ങള്‍ക്ക് യാക്രൂനയും വേണം, അല്ലേ?
ഇനിയെന്തിനെയൊക്കെയാണ് നിങ്ങള്‍ മരണമാക്കിമാറ്റാന്‍ പോകുന്നത്?
അദ്ദേഹത്തോട് അങ്ങനെയൊന്നും സംസാരിക്കല്ലേ.
നമ്മുടെ ജനങ്ങള്‍ക്കുവേണ്ടി നീ ചെയ്തതിനേക്കാള്‍ എത്രയോ കൂടുതല്‍ അദ്ദേഹം ചെയ്തിട്ടുണ്ട്.
അതിലൊന്നാണോ നീ? കണ്ടില്ലേ അവന്റെയൊരു സായിപ്പ്കുപ്പായം!
സംസ്‌കാരത്തെത്തന്നെ മാറ്റിമറിക്കുന്ന ഇതൊക്കെ ചെയ്യാന്‍ നിനക്കെങ്ങിനെ തോന്നുന്നു?
നീയും അവരെപ്പോലെയാണ് സംസാരിക്കുന്നത്. എനിക്കീപ്പറയുന്നതൊന്നും വിശ്വാസമില്ല.
നീ ശരിക്കും ആരുടെ പക്ഷത്താണ്? ഓരോ സങ്കരജാതിക്കാര്‍ ഇങ്ങിനെയിങ്ങിറങ്ങിക്കോളും.
മാണ്ടൂക്കയേക്കാള്‍ വിശ്വസ്തനായ ഒരാളെ ഞാനിതിനുമുമ്പ് ഒരിക്കലും കണ്ടിട്ടേയില്ല.
സ്വന്തം ആള്‍ക്കാരെ സംരക്ഷിക്കുന്നതില്‍ അയാള്‍ പരാജയപ്പെട്ടിട്ടേയില്ല. എന്നാല്‍ നീയങ്ങിനെയാണോ?
നീയെന്താണ് ചെയ്തുകൊണ്ടിരിക്കുന്നത്?
ഒരു മുഴുവട്ടനെപ്പോലെ ഏകാന്തനായി, ലോകത്തില്‍നിന്നു തന്നെ അകന്നിങ്ങനെ ഒറ്റയ്ക്ക്.
ഞാനൊന്നും മോഷ്ടിക്കുന്നൊന്നുമില്ല.
ഇത് നോക്ക്!
ഇതാണെന്റെ അറിവ്.
ചുറ്റുമുള്ള ലോകത്തെ തിരിച്ചറിയാനും പഠിക്കാനും നീയുമൊന്ന് ശ്രമിച്ചുനോക്ക്.
നീയും കഥകള്‍ പറയൂ.
എനിക്കിതെല്ലാം എന്റെ ഭാര്യയുടെയടുത്തേക്ക്, എന്റെ ആള്‍ക്കാരുടെയടുത്തേക്ക് കൊണ്ടുപോകണം.
ഇതൊന്നും മരണമല്ല, പച്ചയായ ജീവിതമാണ്.
ഇതാണെന്റെ സംഗീതവും.
ഇതെന്താണ്?
ഞാന്‍ വരച്ച ഒരു ചിത്രം.
എവിടെ നോക്കി വരച്ചതാണിത്?
ഒരു സ്വപ്‌നത്തില്‍ കണ്ടതാണ്.
കാപ്പീയും കഴിച്ചിരുന്നപ്പോള്‍ ഉണ്ടായ സ്വപ്‌നമാണോ?
അല്ല. അവരെന്നെ കാപ്പീ ഉപയോഗിക്കാനേ അനുവദിച്ചിരുന്നില്ല.
ഞാനത് സ്വപ്‌നത്തില്‍ കണ്ടതാണ്.
ഞാനൊരു സങ്കരജാതിയൊന്നുമല്ല.
ഈ റബ്ബര്‍മുതാളിമാരെല്ലാം മനുഷ്യരാണെങ്കില്‍, ഞാന്‍ ഒരു പാമ്പാണ്.
അത് തീയാണോ?
അല്ല. പെറൂവിയന്മാരാണത്.
വരൂ.
നമുക്ക് കാപ്പീകളുടെ ഗുരുവിനോട് സംസാരിക്കേണ്ടതുണ്ട്.
അയാള്‍ക്ക് മാത്രമേ ഇനി വിശദീകരണം പറയാന്‍ പറ്റൂ.
നീയെന്താണീപ്പറയുന്നത്?
ഞാന്‍ നിങ്ങള്‍ വരച്ച ആ മാതൃക സ്വപ്‌നം കണ്ടു.
അത് ഒരിക്കലും സാധ്യമല്ല.
ഗുരുവിന് അസാധ്യമായി ഒന്നുമില്ല.
ഇത് കുടിക്കാറായോ?
എനിക്ക് കുടിക്കാമോ?
പേടിക്കാതെ കുടിച്ചോളൂ.
അദ്യം ഇത് അകവശമെല്ലാം വൃത്തിയാക്കും.
ഇനി വീണ്ടും കുടിക്കാം...,
...കുഞ്ഞേ.
ഇനി സമാധാനത്തോടെ വിശ്രമിക്കണം.
ദേ വാറ്റോയ്മാ ഉല്‍ക്ക പോകുന്നു.
എനിക്ക് മരിക്കണ്ട.
കാപ്പീ ഗുരു എന്നോടൊന്നും സംസാരിക്കാഞ്ഞതെന്താ?
എനിക്കറിയില്ല. മുമ്പൊരിക്കലും അങ്ങിനെ സംഭവിച്ചിട്ടില്ല.
നീയെന്താണ് കണ്ടത്?
ഒരു പുള്ളിപ്പുലിയെയാണ് ഗുരു എനിക്ക് കാണിച്ചുതന്നത്.
വാറ്റോയ്മ ഉല്‍ക്ക നിലംതൊടുകയാണെങ്കില്‍ അത് വളരെ നല്ലതാണെന്നും അദ്ദേഹം പറഞ്ഞു.
ഏതോ നല്ല ഉദ്ദേശത്തിലാണ് അത് വന്നിരിക്കുന്നത് എന്നാണതിന്റെ അര്‍ത്ഥം.
ആ ഉദ്ദേശമെന്തായിരിക്കും?
നിങ്ങളെ കൊല്ലുക എന്നതുതന്നെ.
എന്റെ പെരുമാറ്റം നല്ലതല്ലേ?
അതൊന്നുമല്ല, മറ്റെന്തോ പ്രശ്‌നമാണ്.
കാപ്പീ ഗുരു എന്നോട് സംസാരിക്കാന്‍ കൂട്ടാക്കാത്ത സാഹചര്യത്തില്‍,
യാക്രൂന കൊണ്ട് വല്ല കാര്യവുമുണ്ടോ?
നിങ്ങള്‍ക്ക് അതീവശ്രദ്ധിയോടിരിക്കാന്‍ തീരെ അറിയില്ല, അത് ഞാന്‍ പഠിപ്പിക്കുക തന്നെ വേണ്ടിവരും.
പുള്ളിപ്പുലി എന്നെക്കുറിച്ച് വല്ലതും പറഞ്ഞോ?
നിങ്ങളെ സംരക്ഷിക്കണമെന്നാണ് അവളെന്നോട് പറഞ്ഞത്.
ഒടുവില്‍, ഇന്നലെ രാത്രിയാണ് ജര്‍മനിയില്‍ വച്ച് കുറേ വര്‍ഷങ്ങള്‍ക്ക് മുമ്പ്...
...അവളുടെ അടുത്ത് കിടക്കുമ്പോള്‍ ലഭിച്ച ദര്‍ശനത്തെക്കുറിച്ച്,
മനസ്സിലാക്കാനുള്ള അവസരമെനിക്ക് ലഭിച്ചത്.
ഞാനെന്തുകൊണ്ട് ഒരു പുള്ളിപ്പുലിയെക്കുറിച്ച് സങ്കല്പിച്ചു എന്ന് ഒടുവിലെനിക്ക് മനസ്സിലാവുന്ന.
പക്ഷെ എത്ര കിണഞ്ഞു ശ്രമിച്ചിട്ടും,
അത്രയേറെ എനിക്ക് ആഗ്രഹമുണ്ടായിട്ടും,
ഞാനിപ്പോഴും കാപ്പീയുടെ സ്വാധീനത്തിന് ഒരുരീതിയിലും വഴങ്ങുന്നേയില്ല.
എന്റെ പ്രിയേ, ഞാന്‍ പരാജയപ്പെട്ടതായി തോന്നുന്നു.
ഇങ്ങോട്ടുള്ള യാത്ര തുടങ്ങുമ്പോള്‍ അവിടത്തെ സഹപ്രവര്‍ത്തകര്‍ എന്നെ വിമര്‍ശിച്ച്...
...അന്ന് പറഞ്ഞതെല്ലാം ശരിയായിരുന്നുവെന്ന് സമ്മതിക്കാന്‍ ഞാന്‍ നിര്‍ബന്ധിതനായേക്കാം.
ഞാന്‍ നിന്റെയടുത്തുനിന്നും പോന്നത്, നമ്മുടെവീട്ടില്‍ നിന്നും ആയിരക്കണക്കിന് കാതങ്ങള്‍ക്കിപ്പുറം...
...വേറെ ഏതോ ഒരിടത്ത് കിടന്ന് മരിക്കാന്‍ മാത്രമായിട്ടാണോ എന്ന് ഇപ്പോള്‍ ഞാന്‍ ഭയക്കുന്നു.
നീയെന്റെയൊപ്പമില്ലാത്തതിന്റെ കടുത്ത വിരഹദുഃഖം മാത്രമാണ്
എനിക്ക് ഈ രോഗം വരുന്നതിന് കാരണമായത് എന്നാണെന്റെ ഉറച്ച വിശ്വാസം.
വികാരങ്ങള്‍ ഇത്രയും പച്ചയായി നിന്നോട് പറയേണ്ടിവന്നതിന് മാപ്പ് തരണമെന്നപേക്ഷിക്കുന്നു.
എന്റെ പ്രിയപ്പെട്ടവളേ... പക്ഷെ എനിക്കൊരു പ്രതീക്ഷയുണ്ട്,
... എന്റെ സ്‌നേഹത്തിന്റെ മറ്റൊരു വലിയ തെളിവ്
നിനക്ക് താമസിയാതെ കാണാനാവും
എന്താണിത്? ഞാന്‍ പറഞ്ഞത് വല്ലതും നിനക്ക് മനസ്സിലായോ?
ഇല്ല, പക്ഷെ നിങ്ങളെ കണ്ടാല്‍ ഇപ്പോള്‍ത്തന്നെ കരയും എന്ന മട്ടാണല്ലോ.
അദ്ദേഹം അദ്ദേഹത്തിന്റെ ഭാര്യയ്ക്ക് കത്തെഴുതുകയാണ്.
എനിക്ക് അവളോടുള്ള സ്‌നേഹം ശരിയായി പ്രകടിപ്പിക്കണം.
ഒരു സ്ത്രീയ്ക്കുവേണ്ടിയോ? കരച്ചിലിന് മുമ്പാണോ അതോ ശേഷമാണോ നിങ്ങളുടെയീ പ്രകടിപ്പിക്കല്‍?
നിനക്കതൊന്നും മനസ്സിലാവില്ല.
ഇവിടെനിന്നും മടങ്ങിപ്പോയാല്‍ നിങ്ങള്‍ക്ക് എന്നോടുള്ള സ്‌നേഹവും ഇതുപോലെത്തന്നെ പ്രകടിപ്പിക്കുമോ?
നിങ്ങളിതെന്താണീ ചെയ്യുന്നത്?
ഇതൊക്കെയിങ്ങനെത്തന്നെ നിലനിര്‍ത്തണം.
പക്ഷെ ഇത് ഞാനല്ലേ.
അല്ലല്ല. അത് നീയല്ല. നിന്റെയൊരു ചിത്രം മാത്രമാണ്.
ചൂലാച്ചക്കി പോലൊന്നാണോ?
എന്താണോന്ന്?
ചൂലാച്ചക്കി.
നമുക്കെല്ലാവര്‍ക്കും ഒരു ചൂലാച്ചക്കിയുണ്ട്,
കാണാന്‍ നമ്മളെപ്പോലെത്തന്നെയാരിക്കും, പക്ഷെ പൊള്ളയാണ്; ഉള്ളിലൊന്നുമുണ്ടാകില്ല.
പോയകാലത്തിന്റെ ഓര്‍മകളാണിതൊക്കെ.
ചൂലാച്ചുക്കിക്ക് ഓര്‍മയുമുണ്ടാവില്ല.
അതിങ്ങനെ ലോകം മുഴുവന്‍ കറങ്ങിക്കൊണ്ടിരിക്കും;
പൊള്ളയായി, സമയമില്ലാത്ത കാലത്തില്‍ പതിച്ചുപോയ ഒരു പ്രേതത്തെപ്പോലെ.
എന്റെയീ ചൂലാച്ചുക്കിയെ നിങ്ങളുടെ നാട്ടുകാര്‍ക്ക് കാണിച്ചുകൊടുക്കുമോ?
നീയതിനെന്നെ അനുവദിക്കുകയാണെങ്കില്‍ മാത്രം.
കൊയ്ഹ്വാനൊകളുടെ ജീവിതത്തിന്റെ ഭാഗമാണ് ഈ മാല; അതിങ്ങനെ മറ്റൊരാള്‍ക്ക് കൊടുക്കാന്‍ പാടില്ല.
ശരി.
തുഴ എപ്പോഴും വഞ്ചിയോട് ചേര്‍ത്തുപിടിക്കണം.
ശ്രദ്ധിച്ചുനോക്കൂ. എപ്പോഴാണ് തുഴയേണ്ടതെന്ന് പുഴതന്നെ നിങ്ങളോട് പറയുന്നുണ്ട്.
ഇങ്ങിനെയാണോ?
നിങ്ങളെന്താണ് സ്വന്തം ആള്‍ക്കാരുടെ അടുത്തേക്ക് മടങ്ങിപ്പോകാതിരുന്നത്?
അവരെയൊന്നൊഴിയാതെ കൊളംബിയന്മാര്‍ കൊന്നൊടുക്കിക്കളഞ്ഞു.
നിങ്ങള്‍ എപ്പോഴെങ്കിലും തിരിച്ചുചെന്നു നോക്കിയോ?
അന്ന് ഞാന്‍ ചെറിയ കുട്ടിയായിരുന്നു.
പിന്നെങ്ങിനെയാണ് നിങ്ങളിത്രവരെയായത്?
അടുത്ത റബ്ബര്‍ത്തോട്ടമാണോ?
അതല്ല.
ഇതെന്തോ മിഷനറിപ്രവര്‍ത്തനവുമായി ബന്ധപ്പെട്ടതാണെന്ന് അവിടെ എഴുതിയിട്ടുണ്ട്.
ഇവിടെ നിര്‍ത്താം, കുറച്ചെന്തെങ്കിലും സാധനം സംഘടിപ്പിക്കാന്‍ പറ്റുമോ എന്നുനോക്കാം.
വേണ്ട, ഇവിടെ നില്‍ക്കണ്ട, വേഗം പോകാം.
എനിക്കറിയാം ഈ സ്ഥലം.
നമ്മുടെ കയ്യില്‍ സാധനങ്ങളെന്തെങ്കിലുമുണ്ടോ?
കാര്യമായൊന്നുമില്ല.
അങ്ങിനെയാണെങ്കില്‍ ഇവിടെ നിര്‍ത്താം.
ഹായ്, കുട്ടികളേ.
എന്താ നിന്റെ പേര്?
മാന്‍ഹെകാനാലിന്യിപെ.
അതല്ലല്ലോ നിന്റെ പേര്! ഈ ഭാഷ നമ്മള്‍ സംസാരിക്കരുത്.
ജെറെമിയാ എന്നാണെന്റെ പേര്.
പുരോഹിതന്മാരെല്ലാമെവിടെപ്പോയി?
എവിടെപ്പോയി ഇവിടത്തെ ആളുകളെല്ലാം?
എല്ലാവരും പോയേ! വേഗം പോകൂ! കേറിപ്പോകൂ അകത്തേക്ക്! പെട്ടെന്ന്!
ഇവിടെ റബ്ബറൊന്നുമില്ല!
ഞങ്ങള്‍ക്ക് റബ്ബര്‍ വേണ്ട.
പിന്നെയെന്താണ് വേണ്ടത്?
എന്റെ പേര് തിയൊഡോര്‍ വൊണ്‍ മാര്‍ഷ്യസ്.
ജര്‍മനിയിലെ ട്യൂബിങന്‍ സര്‍വകലാശാല, സ്റ്റട്ട്ഗാര്‍ട്ട് മ്യൂസിയം എന്നിവിടങ്ങളിലെ...
...ഒരു ഗോത്രവൈജ്ഞാനികനാണ് ഞാന്‍.
ഇത് മണ്ടൂക്കയും കരമ്മക്കാത്തെയും. രണ്ടുപേരും യാത്രയില്‍ എന്നോടൊപ്പമുള്ളവരാണ്.
അവര്‍ക്കെന്താണ് വേണ്ടത്?
ഞങ്ങള്‍ ഒരു പര്യവേഷണത്തിലാണ് പക്ഷെ,
കയ്യിലുള്ള ഭക്ഷണമെല്ലാം തീര്‍ന്നുപോയി. ഇനി യാത്ര തുടരണമെങ്കില്‍ ഭക്ഷണം വേണം.
പഴങ്ങളോ കപ്പയോ അങ്ങിനെന്തെങ്കിലും.
എനിക്കൊന്നുമറിയണ്ട! നിങ്ങള്‍ ഇവിടെനിന്നിപ്പോള്‍ത്തന്നെ പോകണം.
ഒന്ന് സമാധാനമായി ആലോചിച്ചുകൂടെ? എന്റെ കയ്യില്‍ പണമുണ്ട്, അത് ഞാന്‍ തരാം.
ഇറങ്ങിപ്പോകൂ!
എന്നാല്‍ വാ നമുക്ക് പോകാം.
അയാളെന്താ പറഞ്ഞത്?
അത്തരം സാത്താന്റെ ഭാഷകളൊന്നും ഇവിടെ അനുവദിക്കാനാവില്ല.
'നിങ്ങള്‍ എന്നെ കര്‍ത്താവില്‍ വിശ്വസ്ത എന്ന്,
എണ്ണിയിരിക്കുന്നുവെങ്കില്‍ എന്റെ വീട്ടില്‍ വന്നു പാര്‍പ്പിന്‍. '
സമാധാനം. ഞങ്ങള്‍ക്കേതായാലും ഭക്ഷണമില്ലാതെ മുന്നോട്ടുപോകാനാവില്ല.
നിങ്ങള്‍ ഒരു കപ്പുച്ചിന്‍ ആണ്. ശരിയല്ലേ?
ദയവായി ഞങ്ങളെ സഹായിക്കണം.
നിങ്ങളുടെ നിയമങ്ങളെല്ലാം ഞങ്ങള്‍ അനുസരിച്ചോളാം.
സ്പാനിഷ് മാത്രമേ സംസാരിക്കൂ. ഞങ്ങള്‍ ശാസ്ത്രത്തിന്റെ ആള്‍ക്കാരാണ്.
സെന്റ് തോമസ് അക്വിനാസ് പറഞ്ഞിട്ടുണ്ടല്ലോ,
'അതിഥിസല്‍ക്കാരം മറക്കരുത്,
അതിനാല്‍ ചിലര്‍ അറിയാതെതന്നെ ദൈവദൂതന്മാരെ സല്‍ക്കരിച്ചിട്ടുണ്ടല്ലോ...''
ഇവിടെയും'സല്‍ക്കരി'ച്ചിട്ടുണ്ട്, ഒരുപാട് ദൈവദൂതന്മാരെ...
... പക്ഷെ അത് അക്ഷരാര്‍ത്ഥത്തില്‍ അറിയാതെ തന്നെയായിപ്പോയി. '
നിങ്ങള്‍ ദൈവദൂതന്മാരാണോ എന്ന കാര്യത്തില്‍ എനിക്കേതായാലും സംശയമുണ്ട്,
എന്നാലും അതിഥിസല്‍ക്കാരം നിഷേധിക്കാന്‍ ദൈവത്തിന്റെ ആലയം എന്റെ സ്വന്തമൊന്നുമല്ലല്ലോ.
വോപസിലെ സെന്റ്. ആന്റണി പാദുവ മിഷനിലേക്ക് സ്വാഗതം.
മഴ വരുന്നതിന് മുമ്പ് മത്സ്യം കഴിക്കുന്നത് വിലക്കപ്പെട്ട കാര്യമാണ്.
നിങ്ങളിവിടെ എത്ര കാലമായിട്ടുണ്ട്?
പെറൂവിയന്മാരുടെ കൂട്ടക്കൊലയ്ക്കുശേഷമാണ് ഞാനിവിടെ എത്തിയത്.
ഇപ്പോള്‍ പത്ത് വര്‍ഷം കഴിഞ്ഞു.
ഇത്രയും കാലം നിങ്ങളൊറ്റയ്ക്കാണോ ഈ സ്ഥാപനം നടത്തിയത്?
അല്ലല്ല.
മാര്‍സെലിന്‍ ബ്രദറും സഭയിലെ തന്നെ മറ്റു രണ്ടു ബ്രദറും കൂടിയുണ്ടായിരുന്നു.
അവര്‍ പുതിയ കുട്ടികളെയും തിരഞ്ഞുപോയതായിരുന്നു;
പോയിട്ടിപ്പോള്‍ രണ്ടു വര്‍ഷമായി. പിന്നെ അവര്‍ മടങ്ങിവന്നില്ല.
പുഴയിലൂടെ ഇങ്ങോട്ട് വരുന്നതിനിടയില്‍ എവിടെയെങ്കിലും അവരെ കണ്ടിരുന്നോ?
നിങ്ങള്‍ മനുഷ്യരെ മാത്രമേ കടത്തിക്കൊണ്ടുപോരാറുള്ളൂ, അല്ലേ?
ഞങ്ങള്‍ ചെയ്യുന്നത് പരിപാവനമായ ഒരു കാര്യമാണ്.
റബ്ബര്‍ യുദ്ധങ്ങളില്‍ അനാഥരാകുന്ന കുട്ടികളെയാണ് ഞങ്ങള്‍ രക്ഷിക്കുന്നത്,
അങ്ങനെ അവരുടെ ആത്മാവിനെ ഞങ്ങള്‍ രക്ഷിക്കുന്നു,
അങ്ങിനെ നരമാംസഭോജനത്തല്‍ നിന്നും അറിവില്ലായ്മില്‍ നിന്നും അവരെ അകറ്റുന്നു.
വന്യനരഭോജികളുടെ ഈ നാട്ടില്‍, സ്വന്തം ജീവനും സ്വത്തും അപായപ്പെടുത്തിക്കൊണ്ട്,
നാഗരികത കെട്ടിപ്പടുക്കുകയും അവര്‍ക്ക് ദൈവത്തിലേക്കും പള്ളിയിലേക്കുമുള്ള...
...വഴി തെളിച്ചുകൊടുക്കുകയും ചെയ്ത കൊളംബിയന്‍ റബ്ബര്‍ കുലപതികളുടെ ധൈര്യത്തിനുമുന്നില്‍ സമര്‍പ്പിക്കുന്നു.
റാഫേല്‍ റയസ്, കൊളംബിയയുടെ പ്രസിഡണ്ട്, 1907
എനിക്കൊരു പാത്രം തരൂ.
ഇവിടത്തെ ജീവിതം എങ്ങിനെയാണെന്നൊക്കെ എനിക്കറിയാം.
ഈ വെള്ളക്കാര്‍ക്കെല്ലാം ഭ്രാന്താണ്.
ഇങ്ങോട്ട് വാ.
പേടിക്കുകയൊന്നും വേണ്ട, വരൂ.
നോക്ക്. ഇതാണ് ചിരികാസ്പി.
നമ്മുടെ പൂര്‍വികരായ കരിപ്യുലകേനക്കാര്‍ക്ക് ദൈവത്തില്‍ നിന്ന് കിട്ടിയതാണിത്.
ഒരിക്കല്‍ സൂര്യദേവന്റെ പുത്രിയായ യേബ അദ്ദേഹത്തിന്റെ ലിംഗത്തില്‍ തടവിയപ്പോള്‍ പുറത്തുവന്ന ശുക്ലമാണ്...
...നമുക്ക് ലഭിച്ചത്. അത് നാം നട്ടുവളര്‍ത്തിയതാണ് ഈ ചെടി.
ഈ ചെടിയിട്ട് തിളപ്പിക്കുന്നതിന് മുമ്പായി നമ്മളും അതുപോലെ ചെയ്യണമെന്നുണ്ട്.
എന്നെ ഒന്ന് സഹായിക്കെന്നേ.
രോഗത്തിനെതിരായ ഏറ്റവും നല്ല പ്രതിരോധം ഈ മരുന്നാണ്.
ഇത് നിങ്ങളെ അതിജീവിക്കാന്‍ സഹായിക്കും.
എന്റെയാള്‍ക്കാരെയെല്ലാം കൊന്നുടുക്കിക്കഴിഞ്ഞപ്പോള്‍ എന്നെയും പുരോഹിതന്മാര്‍ ഇതുപോലെ പിടിച്ചുകൊണ്ടുവന്നിരുന്നു.
പക്ഷെ അവര്‍ കീഴടങ്ങിയിരുന്നില്ല.
അവര്‍ നന്നായി പൊരുതി.
അതുതന്നെയാണ് നിങ്ങളും ചെയ്യേണ്ടത്.
സ്വന്തം ദൈവത്തിന്റെ ശരീരം തിന്നുന്ന
ഈ ഭ്രാന്തിലൊന്നും നിങ്ങള്‍ വീണുപോകല്ലേ.
അവര്‍ നിങ്ങള്‍ക്ക് ഭക്ഷണം തരും;
പക്ഷെ നമ്മുടെ ഭക്ഷണവിലക്കുകളെക്കുറിച്ചൊന്നും അവര്‍ ചിന്തിക്കുകയേയില്ല.
ഒരു ദിവസം കാട്ടിലെ ഭക്ഷണമെല്ലാം തീര്‍ന്നുപോകും.
നിങ്ങളെല്ലാം ചെറുതല്ലേ, അതുകൊണ്ട് കാട് നിങ്ങളോട് ക്ഷമിക്കും.
കാപ്പീഗുരു നിങ്ങളെ നയിക്കട്ടെ.
ഓരോ ചെടിയും, ഓരോ മരവും, ഓരോ പൂവും വിജ്ഞാനത്തിന്റെ നിറകുടങ്ങളാണ്.
നിങ്ങളാരാണെന്നോ എവിടെനിന്നുള്ളവരാണെന്നോ നിങ്ങളൊരിക്കലും മറക്കരുത്.
നിങ്ങളിലുള്ള ആവേശം ഒരിക്കലും തണുക്കാതിരിക്കട്ടെ.
എന്നെ തൊടരുത്!
ഈ സമൂഹത്തിലേക്ക് സാത്താനെ ആനയിച്ചവരാണ് നിങ്ങള്‍!
നിഷ്‌കളങ്കരെ മുഴുവന്‍ നിങ്ങള്‍ വഴി പിഴപ്പിച്ചു!
നമ്മളിപ്പോള്‍ത്തന്നെ ഇവിടെനിന്ന് പോകണം.
ഇവരേയും നമ്മുടെ കൂടെക്കൂട്ടണ്ടേ.
അതെന്തായാലും പറ്റില്ല.
അല്ലെങ്കില്‍ ഇവരെയും കൊന്നുകളയും.
അവര്‍ക്ക് കൊടുക്കാന്‍ നമ്മുടെ കയ്യില്‍ ഭക്ഷണമൊന്നുമില്ല.
ഓടിക്കോ.
വേഗം ഓടിക്കോ.
എങ്ങോട്ടാണ് പോകുന്നത്?
എനിക്കൊന്നുമറിയില്ല. നിങ്ങളാണ് വഴികാട്ടി.
നിങ്ങള്‍ക്കെന്നെ സഹായിക്കാം.
ഇവിടെ നിങ്ങള്‍ക്കൊന്നും കണ്ടെത്താനാവില്ല.
റബ്ബര്‍ നിങ്ങള്‍ക്ക് താല്‍പര്യമുള്ള സംഗതിയാണോ?
ഇതുപോലൊന്ന് ഞാനിന്നുവരെ കണ്ടിട്ടില്ല.
റബ്ബര്‍ എന്നാല്‍ മരണമാണ്. അതുകൊണ്ടാണോ നിങ്ങളതുതന്നെ നോക്കുന്നത്?
നിങ്ങള്‍ രണ്ടുപേരുണ്ട്.
നിങ്ങളെന്താണുദ്ദേശിക്കുന്നത്?
എന്നെ സഹായിക്കാനുദ്ദേശമില്ലെങ്കില്‍ പിന്നെ എന്തിനാണ് നിങ്ങളെന്റെ കൂടെ വരണമെന്ന് നിര്‍ബന്ധം പിടിക്കുന്നത്?
ഞാനോര്‍ക്കുന്നു.
നിങ്ങള്‍ക്കെന്താണോര്‍മ വന്നത്?
യാക്രൂന എവിടെ കിട്ടുമെന്നതാണോ?
എനിക്കൊരു കാര്യം ഓര്‍മ വന്നു; പക്ഷെ അതിന്റെ അര്‍ത്ഥമെന്താണെന്ന് മനസ്സിലാവുന്നില്ല.
ഒരുപക്ഷെ ഞാനൊരു ചൂലാച്ചക്കി അല്ലായിരിക്കും.
ഇനി നമ്മളെങ്ങോട്ടാണ്?
വലത്തോട്ട്.
നിങ്ങള്‍ തിരയുന്ന സാധനം നാം കണ്ടെത്തും.
നമ്മളിപ്പോള്‍ത്തന്നെ തിരിച്ചുപോകണം!
നമുക്കിനി തിരിച്ചുപോകാനാവില്ല.
അവരടുത്തെത്തിക്കഴിഞ്ഞു.
ഞാന്‍ മുമ്പും ഇവിടെ വന്നിട്ടുണ്ട്.
മിശിഹാ സന്ദര്‍ശകരെ സ്വീകരിക്കാറില്ല.
ഞങ്ങള്‍ക്കയാളെ കാണുകയും വേണ്ട.
ഞങ്ങള്‍ക്ക് യാത്ര തുടരുകയാണ് വേണ്ടത്.
അതെന്തായാലും നടക്കില്ല.
ഞങ്ങളുടെ സമൂഹത്തിന്റെയീ ഏദന്‍തോപ്പ് നിലനില്‍ക്കുന്നതുതന്നെ അതിന്റെ കാര്യം രഹസ്യമാണെന്നതിനാലാണ്.
ഞങ്ങളാരോടും ഒന്നും പറയില്ല.
നിങ്ങളുടെ കയ്യില്‍ എന്തൊക്കെയുണ്ടെന്ന് നോക്കട്ടെ.
ഇതൊരു സമ്മാനമാണോ?
പൗരസ്ത്യദേശത്തു നിന്ന് വന്ന മൂന്ന് ജ്ഞാനവൃദ്ധര്‍ നിങ്ങളാണോ?
പക്ഷെ രണ്ടാളെയല്ലേ കാണാനുള്ളൂ; ബാല്‍ത്തസാറും മെല്‍കെയ്‌റും.
കാസ്പര്‍ എവിടെ?
അയാള്‍ക്ക് വഴിതെറ്റിപ്പോയി.
ആത്മഹത്യ ചെയ്യിക്കാനാണ് അയാളെ ഇങ്ങോട്ട് കൊണ്ടുവന്നത്
കാരണം അവന്റെ വിശ്വാസവഞ്ചന കാരണമാണ് ഈ സമൂഹത്തിന് മുഴുവനും രോഗം വന്നത്.
ഇന്ന് ഞാന്‍ അത്ഭുതപ്രവൃത്തികളൊന്നും ചെയ്യില്ല!
നിങ്ങളാണോ പൗരസ്ത്യദേശത്തുനിന്ന് വന്ന ജ്ഞാനവൃദ്ധര്‍?
ഞങ്ങള്‍ ശാസ്ത്രജ്ഞരാണ്.
ദിവ്യസസ്യങ്ങള്‍ തേടിയലയുകയാണ് ഞങ്ങള്‍.
ദിവ്യസസ്യങ്ങളോ?
ഈ കാട്ടിലകമാനം ദിവ്യത്വമുള്ള ഒന്നു മാത്രമേയുള്ളൂ, അത് ഈ ഞാനാണ്!
ഇവളെ ചികിത്സിക്ക്.
ഇവളെ എത്രയും പെട്ടെന്ന് ആശുപത്രിയിലെത്തിച്ചേ പറ്റൂ.
അവള്‍ക്ക് ലീഷ്‌മേനിയാസിസ് ആണ്. അവര്‍ക്ക് അവളെ ചികിത്സിക്കാനാവില്ല.
മിശിഹായുടെ പ്രകൃതം ഇന്ന് അത്ര ശരിയല്ല.
കാരണം അദ്ദേഹത്തിന്റെ ഭാര്യയ്ക്ക് ദീനമാണ്. എനിക്കും അദ്ദേഹത്തെ സഹായിക്കണമെന്നുണ്ട്.
ഇത് വിജയിക്കുമെന്നാണെന്റെ പ്രതീക്ഷ.
ആത്മഹത്യ ചെയ്യാന്‍ നിങ്ങള്‍ ക്ഷണിക്കപ്പെടണമെന്ന ആഗ്രഹം ഏതായാലും എനിക്കില്ല.
ഇത് നട്ടപ്രാന്താണ്.
വളരെ ശ്രദ്ധിച്ചിരുന്നല്ലോ, അല്ലേ?
ഉവ്വ്. പക്ഷെ എന്തോ പിഴച്ചിട്ടുണ്ട്.
അങ്ങിനെയെങ്കിലവര്‍ താമസിയാതെ‍...
ലോകത്തിലെ ഏറ്റവും വൃത്തികെട്ടവരായി മാറും.
എന്നും മഹത്വം ദൈവത്തിനായിരിക്കട്ടെ.
എടുത്തു കുടിക്കൂ.
ഇതെന്റെ രക്തമാണ്,
പുതുതും ശാശ്വതവുമായ ഉടമ്പടി.
എല്ലാവരും വായടയ്ക്കൂ!
ഹേ, ജ്ഞാനവൃദ്ധാ,
നിങ്ങള്‍ പൗരസ്ത്യദേശത്തു നിന്ന് വന്നു,
എന്നിട്ട് ബെത്‌ലെഹേമിലേക്കുള്ള വഴി കണ്ടെത്തി.
ഞങ്ങളുടെ ഈ പാനത്തെ അങ്ങ് അനുഗ്രഹിച്ചാലും!
അദ്ദേഹം എന്റെ ഭാര്യയെ സുഖപ്പെടുത്തി,
ഇനി നമ്മളെല്ലാവരെയും സുഖപ്പെടുത്തും!
ആ ആനന്ദത്തിന്റെ സുദിനം ആഘോഷിക്കൂ സഹോദരന്മാരേ!
ഇത് പാനം ചെയ്യുക!
ദൈവപുത്രന്റെ പാനപാത്രത്തില്‍ നിന്നുള്ളത് കഴിക്കാനെനിക്കാവതില്ലല്ലോ.
ദൈവപുത്രന്‍.
ദൈവപുത്രന്‍! ഞാനാണ് മിശിഹാ,
ഇന്ത്യാക്കാരുടെ വിമോചകന്‍!
ദൈവപുത്രന്‍, ദൈവത്തിന്റെ കുഞ്ഞാട്!
എന്നെ ഭക്ഷിപ്പിന്‍! എന്നെ ഭക്ഷിപ്പിന്‍!
നിങ്ങളെന്നെ ഭക്ഷിപ്പിന്‍!
എല്ലാവരും വരൂ, വന്ന് എന്നെ ഭക്ഷിക്കൂ! ഭക്ഷിക്കൂ!
ഭക്ഷിക്കൂ, ഇത് ദൈവത്തിന്റെ ശരീരമാണ്!
വഞ്ചിയില്‍ ഭാരം വളരെക്കൂടുതലാണ്.
നീയെന്താണീ ചെയ്യുന്നത്?
എന്നെ ശല്യപ്പെടുത്തുന്നത് ഒന്ന് നിര്‍ത്താമോ!
ഈ പെട്ടികള്‍ നിങ്ങളെ എങ്ങനെയാണ് ബുദ്ധിമുട്ടിക്കുന്നത്?
ഈ സാധനങ്ങള്‍ നിങ്ങളെ ഭ്രാന്തിലേക്കും മരണത്തിലേക്കും തള്ളിവിടും.
എന്നുവച്ചാലെന്താ? നീ അവര്‍ക്ക് മുഴുവന്‍ വിഷം നല്‍കിയില്ലേ!
ഞാനാര്‍ക്കും വിഷം നല്‍കിയിട്ടില്ല.
കൂടുതല്‍ നന്നായി ചിന്തിക്കാന്‍ അവരെ പ്രേരിപ്പിക്കുന്ന സാധനമാണ് നല്‍കിയത്.
അവര്‍ മാക്കുകളാണ്. അനാകോണ്ടയില്‍ നിന്ന് ഉയിര്‍കൊണ്ടവരല്ല.
അവര്‍ മനുഷ്യരെക്കാള്‍ അല്പം താഴെയാണ്.
നിങ്ങളും ഒരു റബ്ബര്‍ മുതലാളിയെപ്പോലെയാണല്ലോ.
അവരെപ്പോലെത്തന്നെയാണ് നിങ്ങള്‍. നിങ്ങളെന്നോട് കള്ളം പറയുകയാണ്.
നിങ്ങളെല്ലാം ഓര്‍ക്കുന്നു.
അങ്ങോട്ട് പോകണ്ട.
ഞാനൊരു ചൂലാച്ചക്കിയാണെന്ന തോന്നല്‍ എനിക്കിപ്പോഴുമുണ്ട്.
പക്ഷെ ഞാനോര്‍ക്കാന്‍ തുടങ്ങുകയാണ്.
എന്റെ ജനതയെ അറിവുള്ളവരാക്കുക എന്നതായിരുന്നു എന്റെ ദൗത്യം,
പക്ഷെ അപ്പോഴാണ് ഈ റബ്ബര്‍ മുതലാളിമാരും കൊളംബിയാക്കാരും വന്നത്..
പിന്നെ ഞാനൊറ്റയ്ക്കായി.
എനിക്കോര്‍ത്തെടുത്തേ പറ്റൂ.
കൊയ്ഹ്വാനൊക്കാരുടെ സംഗീതം എനിക്ക് നിലനിര്‍ത്തിയേ പറ്റൂ.
നിങ്ങളെനിക്ക് വഴി കാണിച്ചുതരുമോ?
വഴി എനിക്കറിയില്ല. അത് നിങ്ങള്‍ തന്നെ കണ്ടെത്തണം.
ആദ്യം നിങ്ങളുടെ ഭാരങ്ങളെല്ലാം വലിച്ചെറിയൂ.
ശരിയായില്ലേ. തൃപ്തിയായോ?
ആ പെട്ടി ഒന്ന് കാണിച്ചുതരാമോ.
അതെറിഞ്ഞുകളയാന്‍ ഞാന്‍ നിങ്ങളെ അനുവദിക്കില്ല.
അതെനിക്കൊന്ന് കാണിച്ചുതരൂ.
അതെന്താണ്?
ഈ സംഗീതമാണ് എന്റെ ഏകാന്തതാദുഃഖമെല്ലാം അലിയിച്ചലിയിച്ചില്ലാതാക്കുന്നത്.
അതെന്നെ ബോസ്റ്റണിലെ എന്റെ അച്ഛന്റെ വീട്ടിലേക്കെത്തിക്കുന്നു; എന്റെ പൂര്‍വികരിലേക്കെത്തിക്കുന്നു.
യോദ്ധാക്കളാകണമെങ്കില്‍,
കൊയ്ഹ്വാനൊകള്‍ ആദ്യം എല്ലാം ഉപേക്ഷിക്കണം.
എന്നിട്ട് സ്വന്തം കിനാവുകളാല്‍ മാത്രം നയിക്കപ്പെട്ട് അവര്‍ തനിച്ച് കാട്ടിനകത്തേക്ക് പോകണം.
ആ യാത്രയില്‍, അതിന്റെ ഏകാന്തതയിലും നിശബ്ദതയിലും,
അയാള്‍ യഥാര്‍ത്ഥത്തില്‍ ആരാണെന്ന കാര്യം അയാള്‍ തന്നെ കണ്ടെത്തണം.
സ്വപ്‌നത്തിലൂടലയുന്ന ഒരാളായി അയാള്‍ മാറണം.
അങ്ങിനെ പോകുന്ന കുറേയാളുകളെ പിന്നെ കാണാതാവും, മറ്റു ചിലര്‍ ഒരിക്കലും മടങ്ങിവരില്ല.
പക്ഷെ മടങ്ങിവരുന്നവര്‍...
എന്തിനെയും അഭിമുഖീകരിക്കാന്‍ ത്രാണിയുള്ളവരായിരിക്കും.
അവയെല്ലാമെവിടെയാണ്?
അമ്മമാര്‍ കുട്ടികള്‍ക്കായി പാടിയ താരാട്ടുപാട്ടുകളെവിടെയാണ്?
മുതിര്‍ന്നവരുടെ കഥകളെവിടെയാണ്,
എവിടെയാണ് സ്‌നേഹത്തിന്റെ മന്ത്രണങ്ങളും, യുദ്ധത്തിന്റെ ദിനസരികളും?
അവയെല്ലാമെവിടെപ്പോയി?
നിങ്ങള്‍ വല്ല സ്വപ്‌നവും കണ്ടോ?
സ്വപ്‌നത്തില്‍ നിങ്ങളെന്താണ് കണ്ടതെന്ന് എന്നോട് പറയാമോ?
ഞാനൊരു സ്വപ്‌നവും കണ്ടില്ല.
നിങ്ങള്‍ കള്ളം പറയുകയാണ്. നിങ്ങളാ പുള്ളിപ്പുലിയുടെ കണ്ണുകള്‍ കണ്ടു.
ഞാനൊരു ചുക്കും കണ്ടില്ലെന്ന് നിങ്ങളോട് പറഞ്ഞില്ലേ!
നിങ്ങള്‍ക്ക് പേടിയാണ്,
പക്ഷെ നിങ്ങളൊരു കാര്യം മനസ്സിലാക്കിയേ പറ്റൂ.
സ്വപ്‌നം കാണല്‍ എന്നെ പേടിപ്പിക്കുന്നൊന്നുമില്ല.
ഈ നരകത്തില്‍ കിടന്ന് ചാവേണ്ടിവരുമോ എന്നത് മാത്രമാണെന്റെ പേടി.
സ്വപ്‌നത്തിന്റെയും നാശം പിടിക്കാനുള്ള കുറേ വിലക്കുകളുടെയും കാര്യം പറഞ്ഞ്
നീയുമെന്നെ വല്ലാതെ ഭ്രാന്ത് പിടിപ്പിക്കുന്നുണ്ട്.
നിര്‍ത്ത്. അനുവാദമില്ലാതെ ഇവിടെനിന്ന് മീന്‍ പിടിക്കരുത്!
ആരില്‍ നിന്നുള്ള അനുവാദം?
നിന്റെയോ?
ഈ മത്സ്യത്തിന്റെയെല്ലാം മുതലാളിയുടെയോ?
നിന്റെയീ നശിച്ച വിലക്കെല്ലാം അനുസരിച്ചാല്‍ ഞാന്‍ രോഗിയായിത്തന്നെ തുടരും!
സമാധാനിക്ക് തിയോ, നിങ്ങള്‍ക്കെന്തോ പറ്റിയിട്ടുണ്ട്!
എന്നെ വിട്ടേക്ക്, ഞാനിതെല്ലാം ചെയ്യും!
നിനക്കും എന്നെ കൊല്ലണമെന്നുണ്ടോ?
ആ കുന്തം പിടിച്ചുമാറ്റ്.
നദിയില്‍ നിറയെ മീനാണ്!
ഇതിലൊന്നു കുറഞ്ഞെന്നുവച്ച് ഒരു ചുക്കും സംഭവിക്കില്ല!
നിനക്കെങ്ങിനെയാണ് അയാളെ സഹായിക്കാനാവുന്നത്?
അവര്‍ നിന്നോട് ചെയ്തതെല്ലാം നീ മറന്നുപോയോ?
അയാളെ കുറ്റപ്പെടുത്തേണ്ട കാര്യമില്ലല്ലോ. ഒരു റബ്ബര്‍മുതലാളിയുടെ അടുത്ത് എന്റെ കടമെല്ലാം വീട്ടിയത് അയാളാണ്.
അങ്ങിനെ നീ അയാളുടെ അടിമയുമായി.
അല്ല, ഞാനാരുടെയും അടിമയല്ല.
അയാള്‍ക്ക് വെള്ളക്കാരെ പഠിപ്പിക്കാനാവും.
കാടിനെ ബഹുമാനിക്കാനറിയാത്തവര്‍ക്ക് എങ്ങിനെയാണ് എന്തെങ്കിലും പഠിക്കാനാവുക?
അയാള്‍ക്ക് പേടിയാണ്, എന്നാലും പഠിക്കാനാവും.
അയാളുടെ കൂട്ടക്കാര്‍ക്ക് അയാളൊരു ഹീറോയാണ്. അവരെല്ലാവരും അയാളെ ബഹുമാനിക്കുകയും അനുസരിക്കുകയും ചെയ്യും.
വെള്ളക്കാരെ പഠിപ്പിക്കാന്‍ നമുക്ക് കഴിഞ്ഞില്ലെങ്കില്‍, അത് നമ്മുടെ അവസാനമാണ്.
എല്ലാറ്റിന്റെയും ഒടുക്കം.
എന്താ, എന്തുപറ്റി?
ഈ സായിപ്പന്മാരുടെ കാര്യം വിചിത്രം തന്നെയാണ്!
സ്വയം പൊട്ടിത്തെറിക്കുന്നതുവരെ അവര്‍ കിട്ടിയതെല്ലാം വാരിവലിച്ച് തിന്നും!
നിങ്ങളാദ്യം പഠിക്കേണ്ടത് സ്വയം നിയന്ത്രിക്കുവാനാണ്.
അത് പറ്റാത്തതുകൊണ്ടാണ് ആര്‍ത്തികൊണ്ട് നിങ്ങളിങ്ങനെ എല്ലാം നശിപ്പിക്കുന്നത്!
ഇപ്പോഴെങ്ങിനെയുണ്ട്?
നല്ല മാറ്റമുണ്ട്.
ആ സൂര്യന്റെ ശുക്ലം കുറച്ചിയാള്‍ക്കും കൊടുത്തുകൂടെ.
ഒന്നു സഹായിക്കെടോ. വെറുതേ വിരോധം കാണിക്കാതെ.
അയാളുടെ ശരീരം വീണ്ടും അശുദ്ധമായി. ഇനിയത് നല്‍കിയാല്‍ വിഷം നല്‍കുന്നതുപോലെയാണ്.
നമ്മളുടന്‍ ഞങ്ങളുടെ ആളുകളുടെയടുത്തെത്തും
എന്നിട്ട് യാക്രൂനയോട് സംസാരിക്കാം, ക്ഷമ ചോദിക്കാം.
നമ്മളിതാ അടുത്തെത്തിക്കഴിഞ്ഞു.
ഇത് കഴിക്ക്, നാളേക്ക് സ്ഥിതി മെച്ചപ്പെടും.
നമ്മളിതാ എത്താറായി.
ഇനി ഇടത്തോട്ട്.
നില്‍ക്കവിടെ!
കൊളംബിയനാണോ?
അനങ്ങരുത്!
കൊളംബിയന്മാരാണോ?
എനിക്കറിയില്ല.
കടന്നുപോ ഇവിടുന്ന്!
നമ്മുടെ സിര്‍ഗു എത്തിയല്ലോ.
ഇതാ, കുറച്ച് യാക്രൂന കുടിക്ക്.
സര്‍വനാശത്തില്‍ നിന്നും രക്ഷപ്പെടാനുള്ള ഒരു പാനീയമാണിത്!
നിനക്കൊക്കെ ഇതെങ്ങിനെ സാധിക്കുന്നു?
എങ്ങിനെ സാധിക്കുന്നൂ എന്ന്?
യാക്രൂന ഒരിക്കലും കൃഷി ചെയ്യരുത്.
ലക്ഷണങ്ങളെല്ലാം ശരിയായിരുന്നു, പക്ഷെ ഞാനത് മനസ്സിലാക്കിയത് മറിച്ചായിപ്പോയി.
നിങ്ങള്‍ വളരെ നല്ലയാളാണ്!
ശരിക്കുള്ള സര്‍പ്പം!
സമാധാനിക്ക്.
ഇതെനിക്ക് തിരിച്ചുതന്നേക്ക്.
നിങ്ങളിതര്‍ഹിക്കുന്നേയില്ല!
നിങ്ങള്‍ സായിപ്പന്മാര്‍ ഭൂമിയിലേക്ക് നരകവും മരണവുമെത്തിക്കുന്നവരാണ്!
കൊളംബിയന്മാര്‍ വരുന്നു!
ഇതാ, ഇതാണ് യാക്രൂന!
ഞങ്ങളുടെ ജനത ഒരുകാലത്ത് എന്തായിരുന്നു എന്നതിനെപ്പറ്റിയുള്ള ഏറ്റവും വലിയ അറിവ്!
ഇതെടുക്കാന്‍ ഞാന്‍ നിങ്ങളെ അനുവദിക്കില്ല.
ഒരിക്കലുമില്ല!
കൊളംബിയന്മാര്‍ വരുന്നു!
കരമ്മക്കാത്തേ!
ഈ പാട്ടില്‍ പറയുന്നതെന്താണ്?
ദൈവം ഭൂമി സൃഷ്ടിച്ചതിനെക്കുറിച്ചാണ്.
അതെങ്ങിനെയാണെന്നാണ് പാട്ടില്‍ പറയുന്നത്. ശ്രദ്ധിച്ചുകേട്ടുനോക്ക്
മനോഹരമായ പാട്ടാണത്,
പക്ഷെ അത് വെറും കഥയല്ലേ.
അതൊരു കഥയല്ല.
അതൊരു സ്വപ്‌നമാണ്. ആ സ്വപ്‌നമാണ് നിങ്ങളെ നയിക്കേണ്ടത്.
ഞാനൊരു ശാസ്ത്രജ്ഞനാണ്, എനിക്ക് യഥാര്‍ത്ഥവസ്തുതകളാണാവശ്യം.
കാണുന്ന സ്വപ്‌നങ്ങള്‍ക്കനുസൃതമായി നീങ്ങാനൊന്നും എനിക്ക് പറ്റില്ല.
പക്ഷെ നിങ്ങളത് ചെയ്‌തേ പറ്റൂ.
ഈ പുഴയ്ക്ക് എത്ര കരകളുണ്ട്?
രണ്ട്.
അതെങ്ങിനെ നിങ്ങള്‍ക്കറിയാം?
ഇവിടെയൊരു കര, അപ്പുറത്തൊരുകര.
അങ്ങിനെ ഒന്നും ഒന്നും രണ്ട് കര.
അത് നിങ്ങള്‍ക്കെങ്ങനെയറിയാം?
അതിലെന്താണിത്ര അറിയാനുള്ളത്! ഒന്നും ഒന്നും രണ്ട്, അത്രതന്നെ.
എന്നാല്‍ നിങ്ങള്‍ക്ക് തെറ്റി.
ഈ പുഴയ്ക്ക് മൂന്നല്ല, അഞ്ചല്ല, പതിനായിരക്കണക്കിന് കരകളുണ്ട്.
കുട്ടികള്‍ക്ക് വരെ അത് മനസ്സിലാകും. പക്ഷെ നിങ്ങള്‍ക്ക് മനസ്സിലാവില്ല. പുഴ എന്നത് അനാകോണ്ടയുടെ മകനാണ്.
ഞങ്ങളുടെ സ്വപ്‌നങ്ങളില്‍ അക്കാര്യം വ്യക്തമാണ്, അത് യഥാര്‍ത്ഥവുമാണ്,
നിങ്ങള്‍ 'യഥാര്‍ത്ഥം' എന്നു വിളിക്കുന്നതിനേക്കാള്‍ യഥാര്‍ത്ഥമാണത്.
നിങ്ങളെന്താണ് കാണുന്നത്?
ഈ ലോകം വളരെ വലുതാണ്.
പക്ഷെ നിങ്ങള്‍ക്കിത്ര മാത്രം കണ്ടാല്‍ മതി.
ഈ ലോകം പലതും സംസാരിക്കുന്നുണ്ട്. എനിക്കത് കേള്‍ക്കാനറിയാം
നിങ്ങളുടെ പൂര്‍വികര്‍ പൊഴിക്കുന്ന സംഗീതത്തിന് കാതോര്‍ക്കൂ.
നിങ്ങള്‍ തേടുന്നതിനെല്ലാമുള്ള ഉത്തരം അതിലുണ്ട്.
നന്നായി ശ്രദ്ധിക്കൂ. വെറും ചെവികൊണ്ട് മാത്രമല്ല.
കുറച്ച് എനിക്കും തരാമോ?
നിങ്ങള്‍ കേള്‍ക്കാന്‍ തയ്യാറാകാത്തിടത്തോളം ഞാനൊന്നും തരാനും തയ്യാറല്ല.
കുറച്ച് കാപ്പീയെങ്കിലും തരാമോ?
നിങ്ങള്‍ വിശ്വസിക്കാന്‍ തയ്യാറില്ലെങ്കില്‍ കാപ്പീ കൊണ്ട് പ്രത്യേകിച്ച് കാര്യമൊന്നുമില്ല.
നിങ്ങള്‍ക്കെന്നെയൊന്ന് സഹായിച്ചുകൂടെ.
എനിക്കിത്ര മാത്രമേ ചെയ്യാനുള്ളൂ.
എങ്ങോട്ടാണ്?
അത് നിങ്ങള്‍ക്കെങ്ങനെ അറിയാം?
എനിക്കറിയാം.
അത് തന്നെയായിരിക്കും ശരി എന്ന് ഞാന്‍ വിശ്വസിക്കുന്നു.
ഇതാണോ ദൈവങ്ങളുടെ പണിസ്ഥലം?
നമ്മളെന്തായാലും ഇവിടെ വരണമായിരുന്നു.
ഇങ്ങോട്ട് നോക്കൂ!
ഇതാ വിരിഞ്ഞ് പൂര്‍ണവളര്‍ച്ചയെത്തിയിരിക്കുന്നു.
നിങ്ങളെന്താണീ ചെയ്യുന്നത്?
അത് പറിച്ചെടുക്കല്ലേ. അതിനെ ഇതുപോലെത്തന്നെ നിലനിര്‍ത്തേണ്ടതുണ്ട്.
ചെയ്യല്ലേ.
ഇതിനെ നമുക്ക് കാപ്പീയാക്കി മാറ്റാം.
ലോകത്ത് അവശേഷിക്കുന്ന ഒരേയൊരു യാക്രൂന ഇതാണ്.
അതിനെ നിലനിര്‍ത്തേണ്ടതുണ്ട്.
അതെങ്ങിനെ നിങ്ങള്‍ക്കറിയാം?
ബാക്കിയെല്ലാം ഞാന്‍ തന്നെയാണ് നശിപ്പിച്ചിരുന്നത്.
ഇതാണ് നമ്മുടെ അവസാനപ്രതീക്ഷ.
നിങ്ങള്‍ക്കുള്ള എന്റെ സമ്മാനമാണിത്.
ഇത്രയും ദൂരം താണ്ടി ഞാനിവിടെ വന്നത് ഇതിനുവേണ്ടിയല്ല.
അതെ, നിങ്ങളിതിനുവേണ്ടിത്തന്നെയാണ് വന്നത്.
എന്നാലല്ലെന്ന് ഇപ്പോള്‍ ഞാന്‍ പറയുന്നു.
പുറത്ത് വലിയൊരു യുദ്ധം നടക്കുകയാണ്.
ആ യുദ്ധത്തില്‍ എന്റെയാള്‍ക്കാര്‍ ജയിക്കണമെങ്കില്‍ അവര്‍ക്ക് നല്ല ഗുണനിലവാരമുള്ള റബ്ബര്‍ കിട്ടണം.
അതുകൊണ്ട് അതെനിക്ക് കിട്ടിയേ പറ്റൂ.
അപ്പോള്‍ നിങ്ങളെന്നോട് വീണ്ടും കള്ളം പറഞ്ഞു?
യാക്രൂനയെ നിങ്ങള്‍ക്ക് ആയുധമാക്കി മാറ്റണം അല്ലേ? എന്നിട്ട് മരണം വിതയ്ക്കണം, അല്ലേ?
അതെനിക്ക് താ.
എന്നെ കൊന്നോളൂ! എനിക്കതൊന്നും പ്രശ്‌നമേയല്ല.
മരിക്കുക എന്നത് എന്റെ കര്‍തവ്യമാണ്,
പക്ഷെ യാക്രൂനയും എന്നോടൊപ്പം മരിക്കും.
നിങ്ങളും വെറുമൊരു ചൂലാച്ചക്കിയാണ്; അതങ്ങിനെത്തന്നെ ആയിരിക്കുകയും ചെയ്യും..
ആ കുപ്പായമങ്ങോട്ടൂരിക്കളഞ്ഞേ.
ഇനി നിങ്ങളുടെ പുറമൊന്ന് കാണിക്കൂ.
ഇത് മെഡോറ കാപ്പീയാണ്, ഏറ്റവും ശക്തിയുള്ളത്.
മനുഷ്യസൃഷ്ടിക്കും മുമ്പേ ഇതിവിടെ ഉണ്ടായിരുന്നു,
പാമ്പ് ഇറങ്ങിവരുന്നതിനും മുമ്പ്.
ഇത് നിങ്ങളെ അവളുടെയടുത്തേക്ക് കൊണ്ടുപോകും.
വളരെ വലുതും പേടിപ്പെടുത്തുന്നതുമായ രൂപമാണവളുടേത്. പക്ഷേ നീ പേടിക്കരുത്.
നിന്നെ പുണരാന്‍ അവളെ നീ അനുവദിക്കണം.
അവളുടെ ആശ്ലേഷം നിങ്ങളെ പുരാതനമായ പ്രദേശങ്ങളിലേക്ക് കൊണ്ടുപോകും,
അവിടെ ജീവനുണ്ടാകില്ല, ജീവന്റെ ഭ്രൂണാവസ്ഥയിലുള്ള ചെറുതുടിപ്പ് പോലുമുണ്ടാകില്ല.
കുട്ടീ... ഇത് കുടിക്കൂ
ഞാന്‍ നിങ്ങളെ കൊല്ലാന്‍ ശ്രമിച്ചു.
ഞാന്‍ ഇത് അര്‍ഹിക്കുന്നില്ല.
ഞാനും നിന്നെ കൊന്നിട്ടുണ്ട്.
മുമ്പ്, സമയമില്ലാത്തൊരു കാലത്ത്, നാല്‍പത് കൊല്ലമാണോ അതോ നൂറ് കൊല്ലമാണോ.
അതുമല്ല പത്ത് ലക്ഷം വര്‍ഷങ്ങള്‍ക്ക് മുമ്പാണോ.
എന്നിട്ടും നീ തിരിച്ചുവന്നല്ലോ.
ഞാന്‍ പഠിപ്പിക്കേണ്ടിയിരുന്നത് എന്റെ ആള്‍ക്കാരെയല്ലായിരുന്നു,
മറിച്ച് നിങ്ങളെയായിരുന്നു.
ചോദിച്ചതിലും കൂടുതലായി അവര്‍ക്ക് നല്‍കുക, ഒരു പാട്ട് അവര്‍ക്ക് നല്‍കുക.
നീ കണ്ടതെല്ലാം അവരോട് പറയുക, നിനക്ക് അനുഭവപ്പെട്ടതും ഒന്നൊഴിയാതെ അവരോട് പറയുക.
എന്നിട്ട് സമ്പൂര്‍ണനായ ഒരു മനുഷ്യനായി നീ തിരിച്ചുവരിക.
നിങ്ങള്‍ ഒരു കൊയ്ഹ്വാനൊ വംശക്കാരനാണ്.
കരമക്കാത്തെ!
ഇവരുടെ യാത്രാക്കുറിപ്പുകളാണ് ഈ ചിത്രത്തിനുള്ള പ്രചോദനം:
ആമസോണിലെ വ്യത്യസ്തങ്ങളായ സംസ്‌കാരങ്ങളെക്കുറിച്ചുള്ള അറിയപ്പെടുന്ന ഒരേയൊരു റിപ്പോര്‍ട്ട് ഈ ഡയറിക്കുറിപ്പുകളാണ്.
സ്വന്തം പാട്ടുകള്‍ ഒരിക്കലും പുറംലോകത്ത് അറിയപ്പെടാനിടയില്ലാത്ത എല്ലാ ജനതയ്ക്കുമായി ഈ ചിത്രം സമര്‍പ്പിക്കുന്നു.
സബ്‌ടൈറ്റില്‍ മൊഴിമാറ്റം: നന്ദലാല്‍ ആര്‍., ഓപ്പണ്‍ ഫ്രെയിം പയ്യന്നൂര്‍